Rikunarita-ORG/Wikinium huggingface dataset:
# Molekulska masa

Pod pretpostavkom da vodik i kisik imaju standardne težine, **molekulska masa** vode je 18.01528 **u**.
**Relativna molekulska masa** je broj koji pokazuje koliko puta molekula nekog hemijskog jedinjenja ima veću masu od 1/12 atoma izotopa 12C. Ta mase je ravna zbiru atomskih masa atoma koji grade molekulu.

## Jedinice

SI jedinica molekulske mase je kilogram. Međutim, za proučavanje molekulske mase češće se upotrebljava jedinica atomske mase (simbol **u** ili **Da**). Primjerice, molekulska masa vode je približno:

m(H2O) WIKINIUM\_MATH\_PH\_0 18 u WIKINIUM\_MATH\_PH\_2 3×10−26kg.
## Također pogledajte

* Avogadrov broj
* Atomska masa

## Reference

## Vanjski linkovi

* A Free Android application for molecular and reciprocal weight calculation of any chemical formula
* Stoichiometry Add-In for Microsoft Excel Arhivirano 11. 5. 2011. na Wayback Machine for calculation of molecular weights, reaction coefficients and stoichiometry.
# Lupa

Lupa
**Lupa** je najjednostavniji optički instrument koji služi za posmatranje manjih predmeta kada nisu potrebna velika uvećanja. To su u većini slučajeva prosto sabirno sočivo manje fokusne daljine koje postavlja tako da predmet koji se posmatra bude na rastojanju manjem od fokusne daljine. Oko se približi sočivu i ono u produžetku prelomljenih zraka u suprotnom smjeru vidi imaginaran (nepostojeći) lik predmeta.

Konveksna leća lupe može se koristiti za dobijanje uvećane slike objekta. Lupa se također može koristiti za fokusiranje svjetlosti, na primjer za koncentriranje Sunčevog zračenja kako bi se stvorila vruća tačka u fokusu za paljenje.

Dijagram povećala s jednim sočivom
Olovka viđena kroz lupu
## Također pogledajte

* Dvogled
* Teleskop

## Reference

## Vanjski linkovi
# Biljni ugalj

Biljni ugalj
**Biljni ugalj** (*acetilensko crna*) jeste materijal koji nastaje nepotpunim sagorijevanjem teških naftnih proizvoda poput FCC katrana i, u manjoj mjeri, jestivih ulja.

Biljni ugalj je oblik parakristalnog ugljika koji ima visoki odnos površine prema zapremini, mada je taj odnos niži nego kod aktivnog uglja. Razlika između njega i čađi je da on ima mnogo viši odnos površine i zapremine, i znatno manji sadržaj PAH (policikličnih aromatskih ugljikovodika). Međutim, biljni ugalj je mnogo više korišten kao modelni spoj za dizelsku čađ u eksperimentima oksidacije dizela. Ovaj ugalj se većinom koristi za punjenje guma i drugih proizvoda od gume. U proizvodima od plastike, boja i lakova, biljni ugalj se koristi kao crni pigment.

Trenutno mišljenje Međunarodne agencije za istraživanje raka (IARC) je da *biljni ugalj možda pokazuje kancerogeno dejstvo za ljude (grupa 2B)*. Kratkoročno izlaganje visokim koncentracijama biljnog uglja može izazvati nelagodu gornjih disajnih puteva, zbog mehaničke iritacije.

Biljni ugalj dobijen iz jestivih uglja koristi se kao aditiv je bojenje hrane u smeđe ili crno. Odobren je u Australiji i Novom Zelandu, ali je zabranjen u SAD.

## Također pogledajte

* Aktivni ugalj

## Reference

## Vanjski linkovi

* International Chemical Safety Card 0471
*  Statusni spisak aditivnih boja (en)
# Nezavisni kandidat

**Nezavisni** ili **nestranački kandidat** je političar pojedinac koji nije povezan ni sa jednom političkom strankom. Brojni su razlozi zašto se neko može kandidirati za nezavisnog kandidata.

Neki političari imaju političke stavove koji se ne poklapaju s platformama bilo koje političke stranke, pa stoga odlučuju da im se ne pridružuju. Neki neovisni političari mogu biti povezani sa strankom, možda kao bivši njeni članovi, ili imaju stavove koji joj se poklapaju, ali odlučuju ne stajati u njeno ime ili to ne mogu učiniti, jer je dotična stranka odabrala drugog kandidata. Ostali mogu pripadati ili podržavati političku stranku na nacionalnom nivou, ali smatraju da je ne bi trebali formalno predstavljati (i prema tome podlijegati njenoj politici) na drugom nivou.

U kandidaturi za javnu funkciju, nezavisni pojedinci ponekad odluče da osnuju stranku ili savez sa drugim nezavisnim, i mogu formalno registrovati svoju stranku ili savez. Primjer takvih stranaka u Bosni i Hercegovini su Savez nezavisnih socijaldemokrata, Nezavisna bosanskohercegovačka lista i Nezavisni blok. Čak i tamo gdje se koristi riječ "nezavisan", takvi savezi imaju puno zajedničkog sa političkom strankom, posebno ako postoji organizacija koja treba da odobri "nezavisne" kandidate.

## Također pogledajte

* Centrizam
* Nezavisni glasač
* Nestranačka demokratija

## Vanjski linkovi

* Nezavisni kandidat na Wikimedia Commonsu
# Minsk World

Glavni ulaz u Minsk World
**Minsk World** je vojni zabavni park koji se nalazi u zaljevu Dapeng, Shatoujiao, Shenzhen, Kina. U njemu se nalazi ogromni nosač aviona bivšeg Sovjetskog saveza (kasnije ruskog) *Minsk*, koji je preuređen u turističku atrakciju. Park je otvoren dana 10. maja 2000. godine. Od 2005. godine, privukao je više od pet miliona turista i ostvario je dobit od oko 450 miliona yuana.

## Historija

## Vanjski linkovi

* Official website Arhivirano 5. 2. 2012. na Wayback Machine
* More photos from Minsk World Theme park Arhivirano 5. 2. 2012. na Wayback Machine
* Business as usual at sunk Minsk World
* Google Map image of Minsk World Aircraft Carrier

## Reference
# Pacifički obruč

Države Pacifičkog obruča označene na karti svijeta
**Pacifički obruč** je politički i ekonomski termin kojim se označavaju zemlje smještene na rubovima Tihog okeana i brojne ostrvske države u regiji. Najvažniji trgovinski i kulturni grad Pacifičkog obruča je Tokijo. Ostala važna središta su Šangaj, Hong Kong, Singapur, Kuala Lumpur, Seul, Los Anđeles, San Francisko, Seattle, Vancouver i Sidney. Honolulu je sjedište raznih međuvladinih i nevladinih organizacija Pacifičkog obruča uključujući Istočno-zapadni centar i RIMPAC.

Regija pruža veliku raznolikost - ekonomski dinamizam Hong Konga, Tajvana i Singapura, vrhunska tehnologija Japana, Južne Koreje i zapadnih Sjedinjenih Američkih Država, prirodna bogatstva Australije, Kanade, Filipina i ruskog Dalekog istoka, ljudski resursi Kine i Indonezije, poljoprivredna produktivnost Čilea, Novog Zelanda, Filipina i Sjedinjenih Američkih Država.

Neki teoretičari smatraju da bi se, relativnim opadanjem starih središta industrijalizma u Evropi i istočnoj Sjevernoj Americi, središte svjetske ekonomske aktivnosti moglo preusmjeriti na Pacifički obruč.
# Car Gengshi od Hana

**Car Gengshi od Hana**, kin. *漢更始帝*, py. *gèng shĭ dì*, wg. *Keng-Shih-ti*, (? - 25.), također poznat i po formalnoj tituli **Princ od Huaiyanga** (淮陽王,), kurtoazno ime **Shenggong** (聖公), bio je kineski car čija je kratkotrajna vladavina označila početak obnove dinastije Han poslije pada dinastije Xin. Genshijevo pravo ime je bilo Liu Xuan, te je bio rođak Liu Yana, popularnog vođe Lülin pobunjenika protiv cara Wang Manga i dinastije Xin. Ostali pobunjenički vođe su, međutim, ljubomorni na Liu Yanovu popularnost, početkom 23. za cara proglasili Liu Xuana. Kao car Genshi, Liu Xuan je postao nominalni komandant svih pobunjeničkih snaga, a koje su, nakon pobjede u kod Kunyanga zauzele carsku prijestolnicu Chang'an i ubile cara Wang Manga. Genshi se, međutim, uskoro iskazao kao izuzetno slab i nesposoban i vladar, što je godine 24. prva iskoristila pobunjenička vojska Chimei te protiv njega digla pobunu i kao marionetskog vladara istakla Liu Penzija. Chimei su sljedeće godine porazili i zarobili Genshija, a potom su ga zadavili. Novi car Guangwu je, pak, nakon dolaska na vlast dao njegovo tijelo pokopati sa svim carskim počastima.

## Reference

* Beck, B. J. Mansvelt (1990). *Treatises of Later Han*. Brill. str. 188. ISBN 9004088954.
* Kohn, Livia (2000). *Daoism Handbook*. Brill. str. 136.
* Theobald, Ulrich (2000). "Chinese History - Han Dynasty 漢 (206 BC-8 AD, 25-220) emperors and rulers". Chinaknowledge. Pristupljeno 2. 11. 2007.
* "Sinian Period". Oracle ThinkQuest Education Foundation. Arhivirano s originala, 16. 7. 2007. Pristupljeno 2. 11. 2007.
* "Wang Mang - Xin Ruler and Emperor Biographies". Kongming's Archives. 2002–2003. Pristupljeno 3. 11. 2007.
# Puhački instrument

Erke
**Puhački** ili **duhački instrumenti** su instrumenti na kojima se ton proizvodi puhanjem. Broj puhača u orkestru ovisi o veličini i vrsti orkestra kao i od potrebe kompozicije, tj. kompozitora koji stvara djelo. U simfonijskom orkestru iza gudača nalaze se svirači drvenih puhačkih instrumanata i rogova, a u posljednjem retku nalaze se svirači limenih puhačkih instrumenata.

## Podjela puhačkih instrumenata

Ovisno od materijala od kojih su proizvodeni, puhački instrumenti se dijele na dvije osnovne grupe, na:

1. **Drvene duhače**, u koje spadaju:
* Sve vrste *flauta*. Na njima se ton proizvodi puhanjem u mali kružni ulazni otvor.
* Sve vrste *oboa*. Na njima se ton proizvodi puhanjem u dvostruki trščani jezičak.
* *Engleski rog*, na kojem se ton proizvodi također puhanjem u dvostruki trščani jezičak.
* Sve vrste *klarineta*. Na njima se ton proizvodi puhanjem u kljunasti usnik sa jednostrukim trščanim jezičkom.
* Sve vrste *saksofona*. Na njima se ton proizvodi puhanjem u kljunasti usnik sa jednostrukim trščanim jezičkom.
* Sve vrste *fagota*. Na njima se ton proizvodi puhanjem u dvostruki trščani jezičak.

2. **Limene duhače**, na kojima se ton proizvodi puhanjem u metalni čašičasti usnik. Tu spadaju:
* Sve vrste *trube*.
* Sve vrste *trombona*.
* Sve vrste *tube* i
* Sve vrste *horni*.

## Reference

## Vanjski linkovi

* Puhački instrument na Wikimedia Commonsu
# Put

Put u Ujedinjenim Arapskim Emiratima
**Put** ili **cesta** je utvrđeni dio zemljišta, najčešće traka, koji je pripremljen ili se koristi za odvijanje neke vrste saobraćaja i koji povezuje dvije destinacije. U najširem smislu, putem se smatra svaka površina na kojoj se odvija neka vrsta prometa.

Prema značaju za saobraćaj putevi se razvrstavaju na:

* autoputeve,
* brze, magistralne, regionalne i lokalne puteve ili džade
* ulice u naselju
* nekategorisane puteve.

**Cesta** je svaka javna saobraćajnica, ulice u naselju i nerazvrstane ceste na kojima se odvija saobraćaj.

U BiH razlikujemo sljedeće vrste puteva:

* Javni put
* Autoput
* Brzi put
* Put namijenjen isključivo za promet motornih vozila
* Državni put
* Magistralni put
* Lokalni put
* Zemljani put

### Nerazvrstani put

Primjer nerazvrstanog puta
**Nerazvrstani put** je površina koja se koristi za saobraćaj po bilo kojoj osnovi i koja je dostupna većem broju raznih korisnika (seoski, poljski i šumski putevi, putevi na nasipima za odbranu od poplava, pristupni putevi i prostori parkirališta, benzinskih pumpi i sl.).

**Pojmovi koji se vezuju uz put kolovoz
* saobraćajna traka
* biciklistička staza
* pješački prijelaz
* pješačko ostrvo
* raskrsnica
* **stajalište tramvaja ili autobusa** je dio površine puta namijenjen zaustavljanju tramvaja, odnosno autobusa radi ulaska i izlaska putnika i koji je obilježen saobraćanim znakom.

## Historija

Pošto anatomska građa čovjeka iziskuje da on svoju djelatnost i kretanje ostvaruje na čvrstim površinama, tako je i promjena mjesta samog čovjeka ili predmeta njegovog rada vezana za postojanje neke staze ili puta. Prvi putevi su nastajali uslijed višekratnih prolazaka po najpovoljnijim površinama terena, bez izmjene njihovih prirodnih svojstava (utabane staze). To su najčešće bili: visinski i dolinski potezi, gazovi na rijekama, prijevoji u planinama, prilazi pitkoj vodi, hrani i sl. Saobraćaj se odvijao pješačenjem putnika i eventualno, prenošenje prtljaga. U historiji postoji mnogo primera izgradnje i upotrebe puteva ili džada. Najpoznatiji primjeri su rimski putevi ili džade i one koje se pravile Inke. Najstariji otkriveni put koji je svjesno pravljen se nalazi u Engleskoj i potiče iz 39. vijeka p. n. e.

## Finansiranje

Izgradnja i održavanje cesta u Bosni i Hercegovini su u nadležnosti:

* države
* entiteta (Federalna direkcija za izgradnju, upravljanje i održavanje autocesta),
* kantona
* općina

Izgradnja je moguća i putem koncesija kada pravni subjekt u dogovoru sa vladom države dobija pravo na izgradnju i iskorištavanje.

## Vožnja desnom ili lijevom stranom

Kod nas, kao i u većini evropskih zemalja se vozi desnom stranom.

Lijevom stranom se vozi u Engleskoj, Južnoj Africi, kao i u jednom broju zemalja Komonvelta.

## Također pogledajte

* Zemljani put
* Saobraćajna traka

## Vanjski linkovi

*  Uputstvo za održavanje asfalta (eng) pdf
* www.jpdcfbh.ba: zakonska regulativa o cestama u Bosni Hercegovini, sa Smjernicama za izgradnju puteva - pdf dokumenti
# Sasuke

**Sasuke** (čita se Saske) je japanska sportsko-zabavna televizijska serija u kojoj učestvuje stotinu takmičara koji imaju zadatak da pređu četiri staze sa preprekama. Van Japana se u velikom broju država prenosi kao "*Nindža ratnici*". TV-serija *Sasuke* se u Japanu prenosi na televiziji *Tokyo Broadcasting System*, a do 2002. je prikazivana pod imenom *Kinniku Banzuke* (Nepobjedivi Banzuke). Snimanja su počela 1997.

## Prikazivanje van Japana

* Australija (ABC)
* Danska (TV3+)
* Francuska (W9)
* Grčka (Skai TV)
* Indonezija (TPI)
* Italija (GXT)
* Malezija (TV9)
* Njemačka (RTL2 i DSF)
* Novi Zeland (C4)
* Singapur (MediaCorp Channel 5)
* SAD (G4)
* Srbija (FOX Televizija i B92) (Televizija promijenila ime u Prva TV)
* Bosna i Hercegovina (Mreža Plus-Alternativna televizija i Hayat TV)
* Španija (Jetix)
* Tajvan (JET TV)
* Turska (FOX Turkey)
* Ujedinjeno Kraljevstvo (Challenge i Virgin 1)
* Južnoafrička Republika (Sony MAX CHANNEL)
* Bugarska (bTV Comedy)
* Poljska (MTV)
* Bliski istok (MBC Action)
* Litvanija (TV6)
* Estonija (TV6 Channel)
* Slovačka (JOJ Plus)
* Češka (Prima Cool)
* Latvija (LNT)

## Reference

## Vanjski linkovi